KATMATA PALGEGA
Tere tulemast saatesse! Räägime Püha Vaimu keeltes palvetamisest.
Alustame piiblikohaga. Ap 10:44 "Kui Peetrus alles
neid sõnu rääkis, langes Püha Vaim kõikide peale, kes seda sõna
kuulsid. Ja kõik need usklikud ümberlõigatute hulgast, kes olid
Peetrusega kaasa tulnud, jahmusid sellest, et Püha Vaimu andi valati
ka paganate peale, sest nad kuulsid neid võõraid
keeli rääkivat ja Jumala suurust ülistavat."
Meid õpetab täna Johanna Tunturipuro ja ülistusse juhib
Ida Tunturipuro, tere tulemast. Ole hea, Johanna.
Meil on huvitav teema käsil. Usun, et see on ka Isa südame
lähedane. Et me kristlased kasutaksime oma palvekeeli
ja ammutaksime sellest jõudu selles ajas.
See on selleks, et me võiksime hakata rakendama misjonikäsku
ja kõiki teisi, mida Jumal meile täita jättis, julgelt,
ilma kahtluseta. Eelmises saates vaatasime ka erinevaid kirjakohti.
Jätkame sellega ka täna, vaatame, mis Sõnal on öelda selle teema kohta.
Kiri Roomlastele 8:16-17 "Seesama Vaim tunnistab koos
meie vaimuga, et me oleme Jumala lapsed. Kui me oleme
aga lapsed, siis oleme ka pärijad, nii Jumala pärijad kui Kristuse
kaaspärijad; ning kui me koos temaga kannatame, siis meid ka koos
temaga kirgastatakse."
Püha Vaim meie sees tõestab, et me oleme Isa lapsed ja meil
on õigus võtta vastu Jumala häid mõtteid ja lubadusi oma ellu.
Kui me palvetame Pühas Vaimus, siis me palvetame täielikus
kooskõlas ja harmoonias Jumalaga, sest Vaim meie sees palvetab.
Vaatame veel Rm 8:26 "Samuti tuleb ka Vaim appi meie
nõtrusele: me ju ei tea, kuidas palvetada, nõnda nagu
peab, kuid Vaim ise palub meie eest sõnatute ägamistega."
Kui me palvetame sedasi Vaimus, me palvetame üle oma mõistuse
ja arusaamise, Kristuse üleloomulikke palveid.
Me ei pea toetuma oma arusaamisele.
Keeltes rääkides me oleme kontaktis Püha Vaimuga ja hoiame kinni
kõigist Jumala poolt meile antud tõotustest:"Tervendage haiged,
vabastage vangid, õpetage, ristige, kinnitage."
Võiks öelda ka, et keeltes rääkimine värskendab meid. See on nagu
tuulutamine, Püha Vaim laseb värsket õhku läbi, meil tekib
puhtam ja värskem olek, sest Vaim meie sees palvetab.
Olen märganud, kui olen väsinud ja palvetan keeltes, muutun erksamaks,
Sest Vaim elustab, nagu öeldakse, meie surnud ihu.
Üks mõte veel keeltes rääkimisest. Kirjakoht sellest leidub Ef 3:16
Mõtleme tippsportlase peale. Ta teeb trenni lihastele, saab tugevamaks,
kindlamaks, jookseb kiiremini või hüppab kõrgemale või kaugemale.
Kujutame ette, et ka meie sisemine inimene saab tugevdatud ja
kinnitatud kui me palvetame Vaimus.
Ef 3:16 ütleb: "et ta teile oma kirkuse rikkust mööda annaks
väge saada tema Vaimu läbi tugevaks seesmise inimese poolest."
Meie sisemine inimene muutub tugevaks, kui me palvetame.
Juhtub palju erinevaid asju. Olen ka varem öelnud, et
Vaimus palvetamine, ülistamine, laulmine on nagu sõit kiirteel,
mis viib otse Isa südamesse.
See on abivahend, mille Jumal on andnud kõigile kristlastele.
See pole sama, mis keeltes rääkimise armuand, millele
antakse ka tõlgendus. Need on üles ehitavad keeled, millega
me häälestame end Jumalaga samale lainele. Veel üks huvitav
kirjakoht enne kui hakkame ülistama Jeesust. 1 Kr 14:22
"Nii ei ole siis keeled tunnustäheks usklikele, vaid uskmatuile, ent
prohvetlikult kõnelemine ei ole uskmatuile, vaid usklikele."
Kas see tähendab seda, et kui me palvetame Vaimus, keeltes,
see äratab uskmatus, kes veel ei tunne Jeesust, teatud huvi?
Ta ei saa aru, mis toimub, mis nad räägivad.
Usun, et Püha Vaim meis ei ole usklike jaoks tunnustäheks, vaid
uskmatute jaoks. Et neil võiks tekkida janu Jumala poole.
Mõelge olukorda, kus me palvetame ühiselt palvetiimiga Vaimus ja
mõistusega, laulame ka vaimus ja mõistusega ning
sisse astub keegi, kes pole usus.
Ma kujutan ette, et see Püha Vaimu ligiolu, mis tänu keeltele
täidab kogu ruumi, äratab selles uskmatus janu ja igatsuse
Jumala järele. Arvan, et me kardame ilmaasjata keeltes rääkimist
olukorras, kus on päästmata inimesi.
Selle kirjakoha järgi peaks see inimesi ahvatlema, kui me
läheneme Jumalale ja Tema läheneb meile. Kui me tõstame
oma ülistuse tema ette, Ta avab meile uksi.
Sõna ütleb, et see on kutse päästele.
See on võimas relv, mille Jumal on andnud meile igale ühele.
Ma olen kindlal veendumusel, et Jumal tahab täita iga
Jeesuse järgija oma vaimu ja tulega ning selle tunnustäheks
on Püha Vaimu keeled.
Kellegi jaoks tulevad need keeled suure väega. Mina,
kes ma olen tugev isiksus, võtan kõike vastu väeliselt,
kas kõik või mitte midagi. Mind täitis Jumal esimest korda
ühel reedel, kui õppisin esimest nädalat piiblikoolis 1990-ndatel.
Võtsin keeled vastu valju häälega karjudes.
Aga saan tuua oma armsa tütre kujul näite hoopis teisest viisist
vastu võtta palvekeeled.
Kui Ida oli päris pisike, 4-5-aastane, olime me suvilas ja
tal oli lõunauinak ja ta magas minu kaisus. Järsku ma ärkasin
veidra hääle peale. Mõtlesin, kas ta näeb und, või mis toimub?
Katsusin selle vaimus läbi, küsisin Isa käest. Sain kindluse sellest,
et Ida täitus Püha Vaimuga ja hakkas une pealt keeltes rääkima.
Kõik on Jumala jaoks võimalik. Ta võib tulla väeliselt või
vaikselt, õrnalt kui tuuleiil, nagu Idaga juhtus.
Võib juhtuda, kui täna õhtul palud, et Jumal täidaks sind
Vaimu ja tulega, võid ärgata öösel selle peale, et räägid keeltes.
Kui Ida käest küsida, millal ta täitus Püha Vaimuga, ta
vastab: "Ei teagi, nagu oleks alati olnud." Või siis ta ei mäleta.
Sellepärast, et Jumala Vaim tuli sellisel hetkel. Magades
me ei taju, mis toimub. See on näide Jumala
mitmekülgsusest ja sellest, kuidas Isa arvestab iga
indiviidiga, meie erinevustega. Üks vajab väelist kogemust.
Ma olin ehk nii täis ebausku, et mul oli vaja väelist kogemust
Jumala väest, kuidas need palvekeeled purskusid välja.
Või siis ta tuleb vaikselt ja hellalt justkui tuuleiil,
täidab ja kingib palvekeeled.
Järgmisel korral räägime veel mõnest asjast, mida Piibel
ütleb selle teema kohta. Nüüd aga laseme Idal
juhtida meid ülistusse. Oleme avatud. Meil on
luba läheneda Isa armutroonile Jeesuse vere läbi kogu julgsega.
Ole hea, Ida.
Nii arusaamatu armastus Nii särav auhiilgus
Nii uskumatu arm Jeesus
Nii kaunikõlaline hääl Nii lähedane hingetõmme
Nii soe embus Minu Isa
Sind ma armastan Iga päev aina rohkem
Kogu oma südamest Tahan Sind ülistada
Ma imetlen Sind Iga päeva aina rohkem
Kogu oma südamest Kogu oma südamest
Nii arusaamatu armastus Nii särav auhiilgus
Nii uskumatu arm Jeesus
Nii kaunikõlaline hääl Nii lähedane hingetõmme
Nii soe embus Minu Isa
Sind ma armastan Iga päev aina rohkem
Kogu oma südamest Tahan Sind ülistada
Ma imetlen Sind Iga päev aina rohkem
Kogu oma südamest
Sind ma armastan Iga päev aina rohkem
Kogu oma südamest Tahan Sind ülistada
Ma imetlen Sind Iga päev aina rohkem
Kogu oma südamest Kogu oma südamest
Jeesus me ülistame Sind Me ülistame Sind vaimus ja tões.
Isa, me täname Sind, et võime saada täis Püha Vaimu.
Võime olla ülevoolavalt täis Sinu ligiolu.
Selles hetkes, võime vastu võtta Sinu Vaimu oma ellu, sellesse
astjasse. Tule ja täida meid oma Vaimu ja ligioluga,
kindlusega, et Sina oled ja tahad kasvatada meid usus
painduma üha julgemalt Sinu poole. Paulus ütleb, et me võiksime
kõik rääkida sama palju keeltes, kui tema.
Ta palvetas kindlasti palju. Seal oli mingi saladus ja
ta oli sellest aru saanud, mis vägi selles peitub,
millise kingi Jumal on andnud meile, et me võime kinnituda Vaimus.
Kogen oma südames öelda: Ära võrdle end kellegi teisega.
Ära vaata, kuidas teised on täitunud Vaimuga. Jumalal pole
kindlat mustrit, kuidas ta kohtub inimestega. Ta kohtub sinuga
kui indiviidiga. Ära võrdle end. Otsi Jumala ligiolu. Tal on
sinu jaoks ainulaadne viis, kuidas kohtuda ja täita sind
oma vaimuga. Me ei pea võrdlema end. Me oleme indiviidid, Isa lõi
meid ainulaadselt, igaühe erinevaks.
Keegi teine ajab sind närvi, aga ärme laseme sel juhtuda,
sest Jumal tahab, et me oleme erinevad. Keegi on vaikne ja
talle ei meeldi selline ülevoolav isiksus.
Keegi selline ülevoolav isiksus mõtleb, et see vaikne inimene on
nii tähtsusetu. Ei, me ei tohi kunagi nii mõelda.
Sa oled ainulaadne just sellisena nagu sa oled ja väga kallis Isale.
Isa süda tahab just selles ajas anda meile väe ülevalt iga päev,
et me võime elada koos Jumalaga. Mitte nii, et mitu aastat tagasi
jah täitusin Vaimuga. Ei, vaid iga päev.
Nagu psalmides öeldakse: Ta tahab täita meid ülevoolavalt.
Kas oled kunagi mõelnud, et kui me oleme täis Püha Vaimu,
see on ainult meie enda jaoks, meie astja on täis. Aga kuna
Piibel ütleb, et Ta täidab meid ülevoolavalt täis, see on meie
naabrite, kodu, sõprade, teiste inimeste jaoks.
Vahel mõtled, et mitte mina. Me peame arvama endast piisavalt hästi.
Mitte liiga vähe, nagu meil on tihti kombeks, aga ka mitte liiga palju,
vaid mõõdukalt. Vahel me teeme ennast väikseks. Aga me peame
kandma Kristust enda sees, elada ligimese ja tema armastamise
jaoks koos Jumalaga. Aitäh, Isa, et Sa täidad
neid, kes janunevad. Sa täidad Püha Vaimuga, ristid Vaimu ja tulega.
Sa süütad meie armuande põlema, häälestad meid oma lainepikkusele.
Kogesin, et keegi kannatab migreeni käes, peavalude käes.
Isa ma tänan, et Jeesuse vermete läbi ma võin kuulutada,
see valu peab lahkuma, Jeesuse nimel.
Vereringe vabaneb täielikult.
Ma kogen, et Jumal tahab vabastada kõigist valudest.
Tahab tõsta need ära ja anda tervise. Aitäh, Isa, et me võime
kuulutada tervist, valutust igale kuulajale.
Jumala ligiolus Isa tervendab ja vabastab ning kui me palvetame
keeltes, me muutume tugevaks Vaimus.
Aitäh Isa, et me võime kuulutada Nelipühi-aega sellesse päeva.
Me võime täituda Vaimuga.
Ülistame veel, kummardame Teda.
Nii arusaamatu armastus Nii särav auhiilgus
Nii uskumatu arm Jeesus
Nii kaunikõlaline hääl Nii lähedane hingetõmme
Nii soe embus Minu Isa
Sind ma armastan Iga päev aina rohkem
Kogu oma südamest Tahan Sind ülistada
Ma imetlen Sind Iga päev aina rohkem
Kogu oma südamest
Sind ma armastan Iga päev aina rohkem
Kogu oma südamest Tahan Sind ülistada
Ma imetlen Sind Iga päev aina rohkem
Kogu oma südamest
Sind ma armastan Iga päev aina rohkem
Kogu oma südamest Tahan Sind ülistada
Ma imetlen Sind Iga päev aina rohkem
Kogu oma südamest Kogu oma südamest
Aitäh Johanna ja Ida. Aitäh vaataja, et viibisid meiega.
Järgmisel korral jätkame sama teemaga.
Kõiki Isa õnnistusi Sinu ellu. Ole tugev ja julge, astu edasi
Kristuse tundmises Tema käest kinni hoides.
Tõlge: Sanna Pitko